L'atur baixa a les Balears i puja al Principat i al País Valencià, el mes de gener
El nombre d'aturats registra un descens a les Balears i puja al Principat i al País Valencià. A les Illes l'atur baixa el gener en 2.503 persones respecte al mateix mes de l'any passat, la qual cosa suposa un descens del 3,99%. La xifra d'aturats en el primer mes de l'any és de 60.216, segons dades del ministeri de Treball espanyol. Si es compara el gener d'enguany amb el desembre passat, la desocupació va créixer a les illes un 0,56%, és a dir, 338 persones més sense treball. Les Balears són l'únic territori del país on l'atur registra un descens. Tant el Principat com el País Valencià han registrat un augment durant el primer mes del 2019.
Quants aturats menys hi ha a les Illes?
2.503